OzLabs/hebrew-wiki-articles huggingface dataset:
הוועד נגד המלחמה בלבנון

הוועד נגד המלחמה בלבנון היה ארגון שניהל מחאה ציבורית בישראל נגד מלחמת לבנון הראשונה החל מהימים הראשונים לפריצתה ב-6 ביוני 1982 והמשיך בארגון אירועי מחאה שונים נגד הטבח במחנות הפליטים סברה ושתילה ובהמשך נגד הכיבוש הצבאי הישראלי של חלקים מלבנון ובקריאה לנסיגה מלאה של הצבא הישראלי מארץ זו.

== הרקע להקמת הוועד ==
מה שאיפשר את התארגנות הוועד נגד המלחמה בלבנון מיד בימים הראשונים למלחמה היה קיומו ופעילותו קודם לכן של "הוועד לסולידריות עם ביר זית" שהיה קואליציה רחבה של גורמי השמאל הרדיקאלי, ביניהם המפלגה הקומוניסטית הישראלית ופעילים מארגונים שונים כמו "מצפן" ו"ברית הפועלים". מבחינות רבות היה הוועד נגד המלחמה בלבנון המשך ישיר של אותה קואליציה תחת כותרת שונה בשל השינוי בסדר היום הפוליטי.
סיבה נוספת להקמת הוועד הייתה העובדה שתנועת "שלום עכשיו" לא לקחה עמדה פומבית נגד מלחמת לבנון הראשונה בימים הראשונים לפריצתה.

== פעילות בשבועות הראשונים של המלחמה ==
כבר בימים הראשונים של המלחמה עסק הוועד בתל אביב, בירושלים ובחיפה בפרסום כרוזים המאשימים את ממשלת ישראל באחריות למלחמה ובפרסום טענות שווא כדי להצדיק מלחמה זו.
ההפגנה הראשונה בישראל נגד המלחמה התקיימה ביוזמת הוועד מול הכנסת בירושלים כבר במהלך השבוע הראשון למלחמה בהשתתפות מאות אנשים.
ההפגנה ההמונית הראשונה התקיימה שבועיים לאחר פרוץ המלחמה בכיכר מלכי ישראל הסמוכה לעיריית תל אביב. המארגנים טענו כי בהפגנה השתתפו 20,000 איש.

== פעילות במשך השנים הבאות ==
מאוחר יותר, לאחר שתנועת שלום עכשיו יצאה כנגד המלחמה, היה תפקיד הוועד נגד המלחמה בלבנון משני יחסית, אולם הוא המשיך בפעילותו במשך מספר שנים, בקריאה לנסיגה מלאה של הצבא הישראלי מלבנון.
חודש לאחר הטלת רימון יד בהפגנה של שלום עכשיו בירושלים ורצח אמיל גרינצווייג, ביקש הוועד נגד המלחמה בלבנון לארגן צעדת מחאה בירושלים באותו מסלול בו אורגנה ההפגנה שהותקפה. מפקד המחוז הדרומי במשטרת ישראל סירב לקיום התהלוכה בטענה כי קיים חשש לשלום הצועדים. הוועד פנה לבג"ץ, ובפסק בג"ץ לוי נגד מפקד המחוז הדרומי של משטרת ישראל אישר את התהלוכה וקבע כי אין להיכנע לאיומים באלימות.

ביוני 1983 קיים הוועד צעדת מחאה לציון שנה למלחמת לבנון. ההפגנה, שיצאה משדרות בן-גוריון בתל אביב, עברה ברחובות פרישמן ודיזנגוף לוותה בכוח משטרה גדול והצטרפה אל העצרת המרכזית שהתקיימה בכיכר מלכי ישראל בהשתתפות כ-200,000 משתתפים.

באפריל 1984 קיים הוועד את "התוכנית הקטנה" של מופע מחאה, בגן הפעמון בירושלים שמטרתו הייתה לעורר את הציבור נגד המלחמה בלבנון. המופע התקיים בעקבות התערבות בג"ץ וזאת לאחר התנגדותם של עיריית ירושלים ומשטרת ישראל.

== פרסים ==
בשנת 1983 זכה הוועד נגד המלחמה בלבנון בפרס שלום מטעם מועצת הכנסיות החופשיות של שוודיה.

== קישורים חיצוניים ==
* [https://www.acri.org.il/he/2381 סירוב לתת אישור לתהלוכה], באתר האגודה לזכויות האזרח
* [https://web.archive.org/web/20170824133505/https://kikar.org/status_permalink/295104730523499_524506334250003/ על הקמת הוועד נגד המלחמה בלבנון], ח"כ דב חנין באתר הכנסת

==הערות שוליים==

קטגוריה:1982 בישראל
קטגוריה:מחאה בישראל
קטגוריה:ארגוני שמאל בישראל
קטגוריה:מלחמת לבנון הראשונה
פייר-אמברואז בוס

פייר-אמברואז בוס (בצרפתית: Pierre-Ambroise Bosse, נולד ב-11 במאי 1992) הוא אתלט צרפתי, אלוף העולם (לונדון 2017) ומקום רביעי באולימפיאדה (ריו דה ז'ניירו 2016) בריצת 800 מטר.

== ביוגרפיה ==
בוס נולד בנאנט.

===2011===
====אלוף אירופה לנוער====
באליפות אירופה באתלטיקה לנוער שנערכה בטאלין, אסטוניה ביולי 2011 זכה בוס במדליית זהב בריצת 800 מטר בתוצאה של 1:47.14 דקות.

===2012===
באליפות אירופה שנערכה בהלסינקי, פינלנד בסוף יוני 2012 זכה בוס במדליית ארד בריצת 800 מטר בתוצאה של 1:48.83 דקות, אחרי יורי בורזקובסקי מרוסיה (1:48.61 דקות) ואנדריאס בבה מדנמרק (1:48.69 דקות). חודש לאחר מכן, באולימפיאדת לונדון (2012) סיים בוס במקום 11 בריצת 800 מטר בתוצאה של 1:45.10 דקות.

===2013===
באליפות העולם שנערכה במוסקבה, רוסיה באוגוסט 2013 סיים בוס במקום שביעי בריצת 800 מטר בתוצאה של 1:44.79 דקות.

===2014===
במסגרת ליגת היהלום שנערכה במונקו ביולי 2014 זכה בוס במדליית כסף בריצת 800מטר בשיא אישי חדש של 1:42.53 דקות, אחרי ניג'ל אמוס מבוטסואנה (1:42.45 דקות). שתי תוצאות אלו היו שתי תוצאות השנה בעולם. באליפות אירופה שנערכה בציריך, שווייץ באוגוסט אוהת שנה הוא סיים במקום שמיני בריצת 800 מטר בתוצאה של 1:46.55 דקות. בשלב חצי הגמר הוא קבע את התוצאה המהירה בשלב זה (1:45.94 דקות).

===2015===
באליפות העולם שנערכה בבייג'ינג, סין באוגוסט 2015 סיים בוס במקום חמישי בריצת 800 מטר בתוצאה של 1:46.63 דקות.

===2016===
באליפות אירופה שנערכה באמסטרדם, הולנד בתחילת יולי 2016 סיים בוס במקום חמישי בריצת 800 מטר בתוצאה של 1:45.79 דקות. חודש לאחר מכן, באולימפיאדת ריו דה ז'ניירו (2016) הוא סיים במקום רביעי בריצת 800 מטר בתוצאה של 1:43.41 דקות.

===2017===
====אלוף עולם====
באליפות העולם שנערכה בלונדון באוגוסט 2017 זכה בוס במדליית זהב בריצת 800 מטר בתוצאה של 1:44.67 דקות, לפני אדם קשצ'וט מפולין (1:44.95 דקות) וקיפייגון בט מקניה (1:45.21 דקות).

ב-27 באוגוסט בוס הותקף על ידי קבוצת אנשים, וכתוצאה מכך סבל משברים בפניו.

===2018===
באליפות אירופה שנערכה באוגוסט זכה בוס במדליית ארד בריצת 800 מטר בתוצאה של 1:45.30 דקות, אחרי אדם קשצ'וט מפולין (1:44.59 דקות) ואנדראס קרמר משוודיה (1:45.03 דקות).

== שיאים אישים ==
* ריצת 800 מטר: 1:42.53 דקות (2014)

==ראו גם ==

== קישורים חיצוניים ==

==הערות שוליים==

קטגוריה:אתלטים צרפתים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:צרפתים שנולדו ב-1992
קטגוריה:רצים באולימפיאדת טוקיו (2020)
הסתיידות

הסתיידות היא תהליך בו יונים של סידן ומגנזיום מתגבשים על פני משטח או רקמת תאים בגוף החי. 

==הסתיידות ברקמות תאים בגוף==
ההסתיידות כתופעה בעייתית בגוף יונקים היא מוכרת בעיקר בסתימה של עורקים, אשר עשויה להוביל להתקף לב או אירוע מוחי. תופעות נוספות אשר נגרמות עקב הסתיידות הן אבנים בכליות, או באופן פחות קטלני מן הראשון בתופעת אבנית על גבי השיניים אשר עשויה להוביל לעששת ובעיות במערכת השיניים.

כתופעה פנים-מערכתית היא נוטה להיגרם עקב חוסר בוויטמינים ממשפחת ה-K (במיוחד K<sub>2</sub>), אשר מאפשר לגוף לשלוט ברמות הסידן.

תהליך דומה, אך נורמטיבי יותר מתרחש בעת יצירתן של רקמות עצם.

==מלחי הסידן==
משפחות מלחי הסידן אשר נוטות להצטבר בגוף:
* סידן זרחתי

בנוסף מלחים אלו קשורים לתהליכי הסתיידות במערכות אחרות:
* סידן פחמתי (בסלעים)

==ראו גם==
*מים קשים
*כולסטרול
*התגיישות (היווצרות גושים)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תגובות כימיות
אוקוורד

אוקוורד (באנגלית: Awkward, בתרגום חופשי: מביך) היא סדרת נעורים אמריקאית ששודרה בין ה-19 ביולי 2011 עד 24 במאי 2016. הסדרה שודרה בישראל בערוץ MTV ובyes.

== רקע ==
הסדרה עוקבת אחרי חייה של ג'נה המילטון (אשלי ריקארדס). בתחילת השנה בה סימנה לעצמה מטרה לשנות ולשדרג את חייה, היא מעורבת בתאונה מוזרה שמשאירה אותה מגובסת בידה. ההתמודדות של ג'נה עם חבריה לשכבה, עם הוריה הלא מבינים, והחיזורים אחרי מאטי מקיבן (בו מירצ'וף), החתיך של בית הספר, מובילה אותה לשנה המאתגרת בחייה, שבסופה היא תהפוך לבחורה אחרת לגמרי.

== דמויות ==
ג׳נה המילטון (אשלי ריקארדס) - 
היא הילדה "המגושמת", החסודה, עם השקפה אופטימית על החיים. הסדרה מתחילה עם קבלת מכתב אכזרי, אשר דוחק בה להיות פחות נראית. ג'נה מאבדת את בתוליה ויש לה מערכת יחסים מורכבת עם מאטי מקיבן. היא גם סופר שאפתנית והחברות הכי טובות שלה הן תמרה קפלן ומינג הואנג.

לייס המילטון (ניקי דלוץ') - אמא של ג'נה. היא נכנסה להריון בגיל צעיר. במהלך הסדרה היא נכנסת עוד פעם להריון. החברה הכי טובה שלה זו אלי אותה הכירה בתיכון.

מתיו "מאטי" מקיבן (בו מירצ'וף) -
האהבה העיקרית של ג'נה. בתחילה הוא נראה כתלמיד פופולרי טיפוסי אבל במהלך הסדרה מגלה צד עמוק ורגיש יותר. יש לו מערכת יחסים מסובכת עם הוריו, ובאמצע הסדרה הוא מגלה שהוא מאומץ. מאוחר יותר הוא פוגש את אביו הביולוגי, אשר כמו הוריה של ג'נה, הביא את מאטי בגיל צעיר מאוד. החבר הכי טוב של מאטי הוא ג'ייק רוזטי.

ג׳ייק רוזטי (בראט דבורן) - החבר הכי טוב של מאטי. בתחילת הסדרה יצא עם ליסה, ובהמשך עם ג'נה, תמרה וגבי. בעונות הראשונות ג'ייק היה יו"ר מועצת התלמידים.

תמרה קפלן (ג'יליאן רוז ריד) - החברה הכי טובה של ג'נה. היא מעודדת בבית הספר ויצאה עם ג'ייק.

סיידי סקסטון (מולי טרלוב) - האויבת של ג'נה. החברה הכי טובה של ליסה. במהלך העונה הראשונה חיבבה את מאטי. היא יצאה עם ריקי ועם סרג'יו. אחרי שריקי מת חשבו שהיא זו שרצחה אותו.

ליסה (גריר גראמר)

קולין ג׳נינגס (נולן ג'רארד פאנק)

==קישורים חיצוניים==

* 

קטגוריה:סדרות נעורים אמריקאיות
קטגוריה:סדרות קומדיה רומנטית אמריקאיות
ודראן ווקושיץ'

ודראן ווקושיץ (קרואטית: Vedran Vukušić; נולד ב-18 בדצמבר 1982 בספליט) הוא כדורסלן עבר קרואטי, ששיחק בעמדת הפורוורד.

==קריירת מכללות==
ודראן ווקושיץ', שגדל אל תוך מלחמת יוגוסלביה, גויס לאוניברסיטת נורת'ווסטרן ב-2001 בהמלצת חברו הכדורסלן, דאבור דובאנצ'יץ', במטרה לשחק בעבורה במסגרת כדורסל המכללות של ארצות הברית, המקצוע אותו בחר ללמוד לתואר היה תקשורת.

ווקושיץ' החל לשחק במדי הקבוצה ב-2001 עד 2006 אך בפועל שיחק בה רק 4 שנים מתוך החמש שבהן למד במוסד כי את עונתו השנייה (2001/2002) החמיץ עקב פציעה לא קלה בכתף ימין. לאחר שחזר, בעונתו השנייה ושנתו השלישית בתואר (2002/2003), כבר העמיד ממוצע גבוה כמעט פי שלושה והפך לשחקן הבולט של הוויילדקטס שבקושי יורד מהמגרש.

בעונתו הרביעית והאחרונה (2005/2006) סיים כמלך הסלים של קונפרנס הביג-10 עם 19 נק' למשחק והוסיף 3.7 רב', הוא דייק ב 78.6% מהקו, 36% משלוש ו-49% מהשדה, מספרים שהעניקו לו בחירה לחמישייה השנייה של הקונפרנס. ווקושיץ' סיים כקלע הרביעי בתולדות האוניברסיטה וכמלך השלשות של האוניברסיטה עם 212 קליעות מעבר לקשת השלוש בתקופה שלו.

הוא סיים את התואר ואת קריירת המכללות שלו בגיל 24, דבר שפסל אותו מלהעמיד את עצמו לבחירה בדראפט ה-NBA 2006, שהגיל המקסימלי אליו נקבע ל-22.

==קריירה מקצוענית==

ב-21 בספטמבר 2006 (לאחר מלחמת לבנון השנייה) חתם ווקושיץ' על חוזה לעונה אחת (עונת 2006/2007) בעירוני נהריה הישראלית של אריאל בית-הלחמי, בה פתח את הקריירה המקצוענית שלו. במדיה שיחק גם כבוסמן במסגרת היורוקאפ בשלב הבתים אליו העפילו מסיבובי המוקדמות. הוא ונהריה הודחו ברבע הגמר של גביע המדינה בכדורסל, וסיימו את העונה במקום החמישי ולכן לא עלו לפיינל פור להתמודד על צלחת האליפות.

לאחר עונה טובה בישראל הוחתם ווקושיץ' על ידי קבוצת היורוליג הקרואטית ציבונה זאגרב באוגוסט 2007, הוא שיחק במדיה עד יוני 2010. בשנותיו בקבוצה זכה פעמיים באליפות הליגה הקרואטית (2009 ו-2010) וזכה עמה פעמיים גם בגביע הקרואטי בכדורסל (2008 ו-2010) והגיע עמה פעמיים למעמד של גמר הליגה האדריאטית ב-2009 וב-2010.

באוגוסט 2010 חתם במדי צדביטה זאגרב מהליגה הקרואטית ומהיורוליג אף היא, בה שיחק עד יוני 2012. בעונת 2011/12 זכה עם הקבוצה בגביע הקרואטי בכדורסל הראשון בתולדותיה, לאחר ניצחון בגמר מול קבוצת ק.ק. זאגרב. בנוסף באותה העונה הגיעה הקבוצה עד לגמר הליגה האדריאטית והפסידה לקבוצת מכבי תל אביב 87-77. ובסיום אותה העונה הפסידו ווקושיץ' וקבוצתו בגמר הפלייאוף לציבונה זאגרב 3-1.

לאחר מכן חתם על חוזה לעונת 2012/2013 במדי ק.ק ספליט, איתה הגיע לחצי גמר גביע קרואטיה בכדורסל, ובסיומה הודיע על פרישה מכדורסל מקצועני.

החל מנובמבר 2014 הוא הבעלים של חברת תקשורת ויחצנות בנושאי ספורט ברחבי אירופה שפתח.

== קישורים חיצוניים ==

== הערות שוליים ==

קטגוריה:כדורסלנים קרואטים
קטגוריה:כדורסלני אוניברסיטת נורת'ווסטרן
קטגוריה:כדורסלני עירוני נהריה
קטגוריה:כדורסלני ציבונה זאגרב
קטגוריה:כדורסלני צדביטה זאגרב
קטגוריה:כדורסלני ק.ק. ספליט
קטגוריה:יחצ"נים
קטגוריה:קרואטים שנולדו ב-1982
מחוז קילקני

מחוז קילקני (באנגלית: County Kilkenny, באירית: Contae Chill Chainnigh) הוא מחוז באירלנד. המחוז ממוקם בפרובינציית לנסטר, והוא נקרא על שמה של העיר קילקני, שהיא בירתו. המחוז הוקם על אדמות הממלכה הקלטית ההיסטורית אוסריי.
לפי מפקד משנת 2016, מתגוררים במחוז כ-99,118 תושבים, אשר רובם משתייכים לנצרות הקתולית. במחוז ישנם כ-35,669 תושבים הדוברים בצורה כזו או אחרת את השפה האירית. המחוז גובל במחוז ווטרפורד מדרום מערב, במחוז טיפררי ממערב, במחוז ליש מצפון, במחוז קרלו ממזרח, במחוז וקספורד מדרום מזרח ובים הקלטי מדרום.

==קישורים חיצוניים==

* 
* 

קטגוריה:לנסטר
קילקני
יפים ריננברג

ממוזער
יפים ריננברג (נולד ב-1979) הוא במאי, שחקן, מתרגם, דרמטורג ומורה למשחק. זוכה פרס יורי שטרן לבמאי עולה לשנת 2018.

==ביוגרפיה==
יפים ריננברג נולד בטביליסי בירת גאורגיה, אז בברית המועצות, לאם מבקרת קולנוע ולאב צייר. בשנת 1990 עלה עם משפחתו לישראל והתגורר בהתנחלות עפרה. מעט לפני העלייה לישראל החלו הוריו להתקרב לדת. למד בתיכון לאמנויות בירושלים אך עזב אותו בגיל 16 והמשיך במסגרת אקסטרנית. בהמשך למד ספרות השוואתית ותולדות התיאטרון באוניברסיטה העברית. ריננברג למד משחק בסטודיו למשחק "מיקרו", שבהנהלת אירינה גורליק.

==תיאטרון==
בשנים 2003 - 2010 שימש כמנחה בפרויקט "בימת"י" - בית מדרש לתיאטרון יהודי, במסגרת מרכז "בית הלל" (המרכז לחיים היהודיים בקמפוס) שבפקולטה למדעי הרוח של האוניברסיטה העברית.
משנת 2006 משמש ריננברג כמורה למשחק ותולדות התיאטרון ומנהל אמנותי בלהקת בית הספר למשחק ותיאטרון המרתף. הוא ביים שם את "חוקת היער" על פי קיפלינג (בשיתוף עם אבי אשרף), "הזיה בשניים" מאת יונסקו, "הציפורים" על פי אנדרס, "הסיפור המופלא על ארנדירה התמימה וסבתה המרשעת" על גבריאל גרסיה מרקס, והמחזה "קריאון" על פי סופוקלס וז'אן אנוי.

בשנת 2010 הצטרף לתיאטרון מלנקי בתל אביב. לאחר שהשתתף וזכה בכ-105 אלף שקלים בשעשועון הטלוויזיה אחד נגד מאה, השתמש בכספי הזכייה לשם העלאת המחזה "מבוקש צעיר משכיל ומיואש" ע"פ יומני ומכתבי בנימין זאב הרצל וספרו אלטנוילנד". ריננברג תרגם, ביים ושיחק בהצגה זו. כמו כן שיחק במחזות "איוב", "גולם" ו"מבוקש צעיר משכיל ומיואש", ותרגם עבור התיאטרון את "הנזיר השחור" מאת אנטון צ'כוב, "דברי אלי כמו גשם" מאת טנסי ויליאמס, ואת המחזה "ברשת" על פי דוסטויבסקי.

תרגם וביים ב-2015 את המחזה "הזייה זוגית" על פי יונסקו בתיאטרון האינקובטור.

ריננברג שיחק במגוון תפקידים במחזות בתיאטרון מיקרו ותרגם אותם: "הצל" מאת יבגני שוורץ, "חלום ליל חורף" מאת קוזלוב, המחזה "אגדה על אושר ללא סוף" מאת אורליך פלצנדורף, "שונאים - סיפור אהבה" על פי יצחק בשביס-זינגר, הפרידה מדון ז'ואן על פי מולייר וטולסטוי, "משחק האהבה והגורל מאת פייר דה מאריבו", "נדרים" על פי תומאס מאן, "חכמי חלם", "רצח על שפת הים", "חרדתו של המלך סלומון" ו"טייבלה והשד שלה". כמו כן שיחק בהצגות "שוזס ובז'ז'ינה" מאת חנוך לוין ובמחזה "כסף בריאות ושלום עולמי" מאת אתגר קרת.
בשנת 2015 ביים את המחזה "צ'כוב שואו" על פי סיפורי צ'כוב, בשיתוף עם אירנה גורליק. בשנת 2017 תרגם, עיבד וביים את ההצגה "שמשון" על פי רומן מאת זאב ז'בוטינסקי בתיאטרון מיקרו. בשנת 2018 ביים וקריין בהצגה "דם דם דא דם" שבה כיכב נירו לוי בתיאטרון מיקרו.

ריננברג גם שימש כבמאי ומורה למשחק בסטודיו סופי מוסקוביץ', במרכז נורית קציר בירושלים, מרצה לתיאטרון יהודי במכון שטיינזלץ, מורה למשחק ומנהל מכינת הנוער בסטודיו למשחק ניסן נתיב בירושלים ובמאי בתיאטרון אספקלריא. משמש כמורה בבית הספר הגבוה לאמנויות הבמה בית צבי.

==בטלוויזיה==
ב-2016 השתתף בעונה השנייה של הסדרה יום האם, כבוריס, עולה חדש ומאהבה של מיקי (אורלי זילברשץ).

ב-2019 התארח בשני פרקים של הסדרה הקומית "שב"ס" בתפקיד גרגורי אברמוב, האקר מחשבים שיושב בבידוד בשל פשעי סייבר ומקבל הקלות באמצעות פתרון בעיות מחשב טריוויאליות.

ב-2017 גילם בערוץ מאיר לילדים בסדרה "הסוד של ירושלים" את הדמות "חלקיהו".

==קישורים חיצוניים==
* 
* 
* 
* 
* 
* 

==הערות שוליים==

קטגוריה:ישראלים ילידי גאורגיה
קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:עפרה: אישים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1979
מסגד אופסלה

מסגד אופסלה (בשוודית: Uppsala Moské) הוא מסגד שממוקם בשכונת קברנגרדט שבעיר אופסלה, שוודיה. המסגד הוא הצפוני ביותר בשוודיה. בזמן בנייתו נטען בטעות כי כאשר יבנה יהיה המסגד הצפוני ביותר בעולם (למעשה, מסגד סנקט פטרבורג צפוני יותר). המסגד אמנם קטן, אבל הוא אחד המסגדים המרכזיים בעיר.

באופסלה עוד מסגד קטן נוסף, ממוקם בבאנדסטולואגן 28, ליד מרכז גוטסונדה, אך במסגד זה אין תפילות יום השישי מתקיימות בקביעות.

==קישורים חיצוניים==

קטגוריה:שוודיה: מסגדים
קטגוריה:אופסלה
מחוז דניגול

מחוז דניגול (באנגלית: County Donegal, באירית: Contae Dhún na nGall) הוא מחוז באירלנד. המחוז ממוקם בפרובינציית אלסטר, ובירתו היא ליפורד, על אף שהעיר הגדולה במחוז, בפער משמעותי, היא העיר לטרקני. המחוז נקרא בעבר טירקונל על שם ממלכה שהייתה חלק מממלכת אירלנד.
== גאוגרפיה ==
לפי מפקד משנת 2016, מתגוררים במחוז כ-158,755 תושבים, רובם משתייכים לנצרות הקתולית, אולם ישנה קהילה לא קטנה של נוצרים פרוטסטנטים. המחוז הוא הגדול ביותר בפרובינציית אלסטר והרביעי בגודלו באירלנד כולה. המחוז גובל ממזרח במחוזות לונדונדרי, טיירון ופרמנה הנמצאים בצפון אירלנד, מדרום הוא גובל במחוז ליטרים שברפובליקה האירית ובצפון ובמערב הוא גובל באוקיינוס האטלנטי. בעקבות בידודו היחסי של המחוז משאר מחוזות אירלנד, פיתחו אנשיו תרבות מעט נפרדת.

המחוז הוא ברובו הררי, וההר הגבוה ביותר מתנשא לגובה של 749 מטרים מעל פני הים. הר כרואגורם מגיע לגובה של 674 מטר. קו המים חודר עמוק לתוך שטח היבשה במחוז דניגול, מה שיוצר בה את תופעת הלוך.

מחוז דניגול נפגע קשות מרעב תפוחי האדמה הגדול באירלנד. אזורים שלמים נהרסו בעקבות המשבר, ואזורים שלמים אף התרוקנו מיושביהם - חלקם כתוצאה ממוות וחלקם כתוצאה מהגירה. במפקד משנת 1841, נרשמו כ-296,000 תושבים במחוז, וכעשר שנים לאחר מכן נרשמו כ-41,000 תושבים בלבד - כעשר שנים לאחר מכן המצב החמיר אף יותר ונרשמו כ-18,000 תושבים בלבד. ב-1951 אוכלוסיית המחוז הייתה שווה ל-44% מאוכלוסייתו שלפני הרעב, ועד היום האוכלוסייה לא הצליחה לשחזר את מספרה שלפני 1841.

המחוז הושפע מאוד מחלוקתה של אירלנד בתחילת שנות ה-20 של המאה ה-20, בה הפך דרום האי למדינה העצמאית של אירלנד וצפון האי נותר בידי השלטונות הבריטיים - מה שהפך את המחוז לצפוני ביותר ברפובליקה האירית החדשה ולכמעט מנותק משאר המחוזות בה. כמו כן, העיר דרי, שהייתה לנמל העיקרי של תושבי המחוז הפכה לחלק ממחוז לונדונדרי ושטחים שהיו שייכים מבחינה מסורתית למחוז הועברו למחוז טיירון - שניהם כעת בצפון אירלנד.

המחוז גם נפגע קשות בתקופת הצרות - במהלכה, בעקבות קרבתו לצפון אירלנד ושייכותו לרפובליקה האירית, היו במחוז פיגועים ומקרי רצח רבים בין הצדדים הנצים. כלכלת המחוז הצליחה להתאושש רק לאחר חתימת הסכם יום שישי הטוב בשנת 1998.

אזורי הגיילטאכט של מחוז דניגול הם השניים בגודלם באירלנד. הניב של השפה האירית המדובר במחוז הוא של פרובינציית אלסטר. אוכלוסיית הגיילטאכט במחוז מונה כ-16% מתושביו - 24,744, מתוכם כ-17,132 דוברים את השפה האירית. שלושת האזורים העיקריים בהם מדברים את השפה במחוז הם הרוזס, קלוכנילי וגווידור, שהיא העיר בה ישנו ריכוז דוברי האירית הגדול בעולם - מעל ל-5,000.

==קישורים חיצוניים==

* 
* 

קטגוריה:אלסטר
דניגול
אמה קובורן

אמה קובורן (באנגלית: Emma Coburn; נולדה ב-19 באוקטובר 1990) היא אתלטית אמריקאית. אלופת העולם (לונדון 2017), בעלת מדליית ארד אולימפית (ריו דה ז'ניירו 2016), 6 פעמים אלופת ארצות הברית (2011, 2012, 2014 - 2017), שיאנית אמריקה לשעבר בריצת 3000 מטר מכשולים.

==ביוגרפיה==
קובורן נולדה וגדלה בבולדר, קולורדו.

===2011===
באליפות העולם שנערכה בטגו קוריאה הדרומית באוגוסט 2011 סיימה במקום עשירי בריצת 3000 מטר מכשולים בתוצאה של 9:51.40 דקות.

===2012===
באולימפיאדת לונדון (2012) סיימה במקום שמיני בריצת 3000 מטר מכשולים בתוצאה של 9:23.54 דקות.

===2015===
באליפות העולם שנערכה בבייג'ינג באוגוסט 2015 סיימה במקום חמישי בריצת 3000 מטר מכשולים בתוצאה של 9:21.78 דקות.

===2016===
באולימפיאדת ריו דה ז'ניירו (2016) זכתה קובורן במדליית ארד בריצת 3000 מטר מכשולים בתוצאה של 9:07.63 דקות, אחרי רות ג'בט מבחריין (8:59.75 דקות) והיווין ג'פקמוי מקניה (9:07.12 דקות).

===2017===
====אלופת העולם====
באליפות העולם שנערכה בלונדון באוגוסט 2017 זכה קובורן במדליית זהב בריצת 3000 מטר בשיא אמריקה ובשיא אליפות חדש של 9:02.58 דקות, לפני בת ארצה קורטני פרריכס (9:03.77 דקות) והיווין ג'פקמוי (9:04.03 דקות).

== שיאים אישיים ==
===אצטדיון===
* ריצת 1500 מטר: 4:03.82 דקות (2020)
* ריצת מייל: 	4:31.08 דקות (2018)
* ריצת 3000 מטר: 8:48.60 דקות (2017)
* ריצת 2000 מטר מכשולים: 6:44.42 דקות (2008)
* ריצת 3000 מטר מכשולים: 9:02.35 דקות (2019)

===אולם===
* ריצת 1500 מטר: 4:12.31 דקות (2013)
* ריצת מייל: 4:29.86 דקות (2013)
* ריצת 2000 מטר מכשולים: 5:41.11 דקות (2015)
* ריצת 3000 מטר מכשולים: 9:17.46 דקות (2011)

== ראו גם ==

== קישורים חיצוניים ==
* 

קטגוריה:אלופות עולם באתלטיקה
קטגוריה:זוכות מדליית ארד אולימפית אמריקאיות: אתלטיקה
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
קטגוריה:רצות 3000 מטר מכשולים
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אתלטיות אמריקאיות באולימפיאדת לונדון (2012)
קטגוריה:רצות באולימפיאדת טוקיו (2020)
מסגד פיטיה

מסגד פיטיה (בשוודית: Fittja moské) הוא מסגד הממוקם במחוז סטוקהולם שבשוודיה, ושייך לקהילה טורקית אסלאמית מקומית שמונה כ-1,500 חברים. בניית המסגד, הבנוי בסגנון אדריכלי טורקי, החלה בשנת 1998 והסתיימה כעבור 9 שנים, בשנת 2007.

גובהו של מינרט המסגד הוא 32.5 מטרים והוא המינרט הגבוה ביותר באירופה (המסגד הגבוה ביותר באירופה ממוקם בפיר, אלבניה, וגובהו הכולל הוא 51 מטרים).

==קישורים חיצוניים==

== הערות שוליים ==

קטגוריה:שוודיה: מסגדים
רביעיית קרמן

רביעיית קרמן היא רביעיית כלי פריטה קאמרית שנגניה הם נגני מנדולינה. רבעיית מנדולינות מקבילה לרבעיית כלי הקשת ההיסטורית ומורכבת משתי מנדולינות (כתחליף לכינור), מנדולה (כתחליף לויולה) ומנדוצ'לו (כתחליף לצ'לו). 250px

==היסטוריה==
רביעיית המנדולינות קרמן קמה בעקבות שיתופם של ארבעה נגני מנדולינה בתזמורת הפילרמונית הישראלית בניצוחו של מסטיסלב רוסטרופוביץ' בביצוע היצירה רומיאו ויוליה של פרוקופייב. בקונצרט השתתפו: יעקב ראובן, אבי אביטל, שמואל אלבז וישראלה שטיין, כל הארבע ניגנו על מנדולינות פרי יצירתו של הבונה אריק קרמן, רמת הביצוע של הנגנים והצליל הייחודי של כלי הנגינה החדשים הרשים את רוסרופוביץ' אשר הזמין את הנגנים לנגן עבורו בחדר המנצח והמליץ להם לנגן ברביעייה. 

המלצתו של רוסטרופוביץ' הביאה בשנת 2000 להקמתה של "רביעיית מנדולינות קרמן" על שם בונה המנדולינות אריק קרמן, שמטרתה נגינת רפרטואר קלאסי בלבד. לצורך ההרכב של הרביעייה קרמן בנה מנדולה ומנדוצ'לו. ההרכב הראשון של הרביעייה כלל ארבעה נגנים מאסכולת באר שבע: שמואל אלבז, יעקב ראובן (מנדולינות), אבי אביטל (מנדולה), לב חימוביץ' (מנדוצ'לו) 

כמו כן השתתפו לסירוגין: תום כהן, אהרון קביליס, אלון שריאל. רביעיית קרמן החלה לבצע קונצרטים על במות שונות בישראל, וניגנה יצירות מאת מלחינים קלאסיים מערביים: ויוואלדי, אלבניס, בארטוק, בודשקין ועוד. בשנת 2004 יצאה הרביעייה לסיור בספרד, שם זכתה בתחרות בינלאומית להרכבי כלי פריטה. 

כמו כן הקליטה הרביעייה אלבום בכורה. בשנת 2005 הרביעייה התפרקה עקב מחלוקת בנושא הרפרטואר. 

בשנת 2012 רביעיית המנדולינות קרמן הוקמה מחדש, ביוזמתו של יעקב ראובן, הפעם כרביעיית מנדולינות בהרכב בינלאומי בהשתתפות: יעקב ראובן, (ישראל), מארי כרמן סימון (ספרד), פביו גלוצ׳י (איטליה), ווינסנט בר דמנדר (צרפת). לרביעייה נבנו מנדולה ומנדוצ'לו חדשים על ידי אריק קרמן ובנו ים. 

רביעיית המנדולינות קרמן ביצעה קונצרטים בישראל וברחבי אירופה וכמו כן הקליטה שני אלבומים: הראשון כלל רביעיות קלאסיות מאת מוצרט. השני כלל יצירות בנות זמננו שנכתבו במיוחד עבור רביעיית קרמן על ידי מלחינים ישראלים: עודד זהבי, בועז בן משה, יחזקאל בראון.הרביעייה עם אריק קרמן (במרכז) בעת חזרה.

== קישורים חיצוניים ==

* 
* [https://www.youtube.com/watch?v=x5AobFMfZDM ביצוע של" 4 לטנגו" מאת פיאצולה]
* [http://www.icm.org.il/event/%D7%A8%D7%91%D7%99%D7%A2%D7%99%D7%99%D7%AA-%D7%94%D7%9E%D7%A0%D7%93%D7%95%D7%9C%D7%99%D7%A0%D7%95%D7%AA-%D7%A7%D7%A8%D7%9E%D7%9F-%D7%9E%D7%95%D7%A6%D7%A8%D7%98/ רביעיית המנדולינות קרמן – מוצרט]
* [https://www.jacobreuven.com/kerman-mandolin-collection סאונד של הכלים - הסבר באתר של יקי]
* [http://www.habama.co.il/Pages/Description.aspx?Subj=5&Area=1&ArticleId=21746 רביעיית קרמן במרכז למוזיקה י-ם], באתר הבמה
* [http://www.habama.co.il/Pages/ArtPerson.aspx?PeopleID=1326 רביעיית קרמן], באתר הבמה

קטגוריה:כלי פריטה
קטגוריה:הרכבים קאמריים ישראליים
L0phtCrack

L0phtcrack (באנגלית: Lopthcrack) היא תוכנה מסחרית, המשמשת לאימות נתונים ופיצוח סיסמאות.

L0phtcrack פותחה על ידי פיטר זטקו (Peiter Zatko), כריס וויסופל (Chris Wysopal), כריסטיאן ריוקס (Christien Rioux), רוב צ'יין (Rob Cheyne), יאן מלבין (Ian Melvin).

החברה מציעה 3 גרסאות אותן ניתן לרכוש לאחר תקופת ניסיון של 15 ימים, גרסה לעסקים קטנים (Professional Edition), לעסקים בינוניים (Admin Editon) ואנטרפרייז (Enterprise Edition).

לתוכנה יכולת פיצוח סיסמאות מגובבות ומוצפנות בשיטות רבות, בדיקות חוזק סיסמה, שחזור סיסמאות של מערכת ההפעלה.
לאחר טעינת הנתונים התוכנה מזהה את שיטת ההצפנה ומפצחת אותה במספר דרכים:
* התקפת מילון - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש. לאחר מכן את הפלט המוצפן שיצרה משווה עם המחרוזת המקורית. המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות).
* כוח ברוטלי - התוכנית מנסה את כל תבניות הטקסט האפשריות ומשווה אותם אל הקלט שהוזן. שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך).

==היסטוריה==
התוכנה פותחה על ידי חברת אטסטייק (ATstake) וחברת לופט (L0pht). בשנת 2000 הודיעו החברות על מיזוג ובשנת 2004 נרכשו השניים על ידי חברת סימנטק שהחלה לצמצם את שיווק התוכנה.

בחודש דצמבר בשנת 2006, הוחלט להפסיק את התמיכה בתוכנה.

בחודש ינואר 2009, מפתחי התוכנה המקוריים, פיטר זטקו (Peiter Zatko) וכריסטיאן ריוקס (Christien Rioux), רכשו את L0phtCrack מחברת סימנטק.

גרסת L0phtCrack 6 שוחררה בתאריך 11 במרץ 2009 וזמינה להורדה במערכות הפעלה של חלונות מבית מיקרוסופט בלבד.

גרסת L0phtCrack 7 שוחררה בתאריך 30 באוגוסט 2016, מאפשרת פיצוח סיסמאות באמצעות המעבד הגרפי, תומכת במערכות הפעלה של חלונות מבית מיקרוסופט וזמינה להורדה בגרסת 32 ביט ו64 ביט.

==ראו גם==
* בדיקת חדירות
* קאלי לינוקס
* John the Ripper
*DaveGrohl

==קישורים חיצוניים==
* 
* [https://github.com/L0phtCrack עמוד הפיתוח באתר גיטהאב - Github (באנגלית)]

קטגוריה:תוכנות אבטחת מחשבים
קטגוריה:תוכנה חופשית
IOS 11

iOS 11 היא מערכת הפעלה שאפל הציגה ב-5 ביוני 2017 למשתמשי iOS בכנס המרכזי של WWDC. גרסת הבטא הראשונה פורסמה לראשונה לאחר המצגת המרכזית באירוע, עם גרסת בטא ציבורית שפורסמה בסוף חודש יוני 2017.

הגרסה הציבורית שוחררה ב-19 בספטמבר 2017.

==חידושים==

העדכון מציג אפשרויות חדשות רבות ושינויים בעיצוב ובאופן כללי גם במכשירים.

בין שינויי iOS 11:
*שינויים משמעותיים במספר אפליקציות מובנות במערכת ה-IOS כגון: הגדרות, הודעות, מחשבון, פתקים, אנשי קשר ועוד.
*שיפורים משמעותיים מאוד בחיי הסוללה (IOS 11.1).
*הסרת שמות האפליקציות המופיעות במדף ה-dock בתחתית המסך.
*מסך הנעילה ומרכז ההתראות משולבים, ומאפשרים להציג את כל ההודעות ישירות במסך הנעילה.
*הדפים השונים של מרכז הבקרה מאוחדים, צוברים הגדרות מותאמות אישית ואת היכולת 3D סמלים לגעת עבור אפשרויות נוספות.
*שינוי בעיצוב סימני הקישוריות במרכז הבקרה על מנת לעזור משתמשים להבדיל בבעיית ההתנתקות מהחיבורים הפעילים\המנותקים(IOS 11.2).
*App Store מקבלת שיפוץ חזותי להתמקד בתוכן העריכה .
*באפליקציית הקבצים- קובץ מנהל היישום מאפשר גישה ישירה לקבצים המאוחסנים מקומית ובשירותי ענן.
*סירי תוכלנה לתרגם בין שפות, תדבר בקול יותר אנושי, ותכלול את טכניקת "לימוד במכשיר" על מנת להבין טוב יותר את ההרגלים של המשתמש ולהציע הצעות משופרות.
*המצלמה תכלול הגדרות חדשות עבור תמונות במצב צילומים משופרים ותשתמש בטכנולוגיות קידוד חדשות כדי לצמצם את גודל הקבצים.
*הודעות ישולבו עם iCloud כדי לסנכרן טוב יותר הודעות ב- iOS ו- MacOS, וכן תמיכה ב- Apple Pay.
*אפשרות להקלטת מסך.
*ניתנת האפשרות לערוך את האפליקציות במסך בית במהירות רבה יותר, לחיצה ארוכה על אפליקציה תגרום לה לרטוט ולאחר מכן אצבע נוספת על עוד אפליקציות תעביר אותן לאותה אפליקציה ותספור כמה אפליקציות מעבירים לעמוד אחר (תומך בכל המכשירים התומכים בעדכון).
*תכונות חדשות מסוימות יופיעו רק באייפד, כולל מעגן יישומים נגיש תמיד וממשק חדש להצגת אפליקציות מרובות בו-זמנית.
*משתמשי אייפון ואייפד יכולים לגרור ולשחרר קבצים, למרות שהתכונה מוגבלת יותר באייפון.
*פונקציית חדשה בהגדרות הנקראת מצב חירום SOS.
*פונקציה הנותנת מידע מפורט על מצב הבריאות של הסוללה ופונקציה המאפשרת לבטל את האטת המכשיר (מאייפון 6 ומעלה).

==המכשירים התואמים לעדכון==
{|class="wikitable"
!אייפון
!אייפד
!אייפוד
|-
|5, 5s, SE5
|pro 12.9,pro 10.5,pro 9.7
|דור 6
|-
|6,6+,6S,6S+
|אייפד אייר, אייפד אייר 2, אייפד
|
|-
|7, 7 פלוס
|mini 2,mini 3,mini 4,דור 5
|
|-
|8, 8 פלוס
|
|
|-
|אייפון X
|
|
|}

== קישורים חיצוניים ==

* [https://www.apple.com/ios/ios-11-preview/ iOS 11], באתר אפל
* [http://lironheffer97.wixsite.com/applenews/ios-12 iOS 11], באתר applenews

== הערות שוליים ==

2017 08
קטגוריה:IOS
קטגוריה:תוכנות שהושקו ב-2017
אליפות העולם בכדורסל נשים 1975

אליפות העולם בכדורסל נשים 1975 היא אליפות העולם בכדורסל נשים השביעית שאורגנה על ידי פיב"א ונערכה בקולומביה בין ה-23 בספטמבר ל-4 באוקטובר 1975.

המשחקים נערכו במספר ערים. משחקי בית הגמר נערכו בבוגוטה. ברית המועצות זכתה באליפות בפעם החמישית ברציפות. היא ניצחה בכל המשחקים עם יתרון דו-ספרתי וזו הייתה האליפות השלישית ברציפות בה היא לא הפסידה באף משחק (סך הכל 40 ניצחונות רצופות).
==הנבחרות המשתתפות==

{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| קולומביה 
|-
| דרום אמריקה
| align=center| 1
| ברזיל|| מקום שלישי באליפות העולם 
|-
| אירופה
| align=center| 4
| ברית המועצות צ'כוסלובקיה איטליה הונגריה||אלופת העולם מקום שני באליפות העולם מקום שלישי באליפות אירופה מקום רביעי באליפות אירופה
|-
| צפון אמריקה
| align=center| 2
|ארצות הברית קנדה
|-
| אסיה
| align=center| 2
| קוריאה הדרומית יפן || אלופת אסיה מקום שני באליפות אסיה
|-
| אוקיאניה
| align=center| 1
| אוסטרליה 
|-
| אפריקה
| align=center| 1
| סנגל 
|-
| מרקז אמריקה וקריביים
| align=center| 1
| מקסיקו 
|}

==שיטת המשחקים==
תחילה התקיים השלב המוקדם בו נקבעו שש עולות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 7-13.

==בית הגמר==

{| class="wikitable" width="65%"
|----- bgcolor="#efefef"
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=gold 
|1|| ברית המועצות
 ||6||0||509||317|| 192||12
|- bgcolor=silver
|2|| יפן
 ||5||1||461||389|| 72||11
|- bgcolor=CD7F32
|3|| צ'כוסלובקיה
 ||4||2||379||328|| 51||10
|- 
|4|| איטליה
 ||3||3||341||365||24-||9
|- 
|5|| קוריאה הדרומית
 ||2||4||433||459||26-||8
|- 
|6|| מקסיקו
 ||1||5||349||422||73-||7
|- 
|7|| קולומביה
 ||0||6||343||535||192-||6
|}

==דירוג סופי==

{| class="wikitable"
|- align=right
|-
! מיקום
! נבחרת
|- bgcolor=gold
| 1|| ברית המועצות 
|- bgcolor=silver
| 2|| יפן 
|- bgcolor=cc9966
| 3|| צ'כוסלובקיה 
|-
| 4|| אטיליה 
|-
| 5|| קוריאה הדרומית 
|-
| 6|| מקסיקו
|-
| 7|| קולומביה 
|-
| 8|| ארצות הברית
|-
| 9|| הונגריה
|-
| 10|| אוסטרליה
|-
| 11|| קנדה
|-
| 12|| ברזיל
|-
| 13|| סנגל
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2923/_/1975_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1975
קטגוריה:תחרויות כדורסל בקולומביה
קטגוריה:אליפויות העולם בכדורסל נשים
קטגוריה:בוגוטה: ספורט
קטגוריה:סנטיאגו דה קאלי: ספורט
קטגוריה:בוקרמנגה: ספורט
אליפות העולם בכדורסל נשים 1979

אליפות העולם בכדורסל נשים 1979 היא אליפות העולם בכדורסל נשים השמינית שאורגנה על ידי פיב"א ונערכה בקוריאה הדרומית בין ה-29 באפריל ל-13 במאי 1979.

המשחקים נערכו בסיאול. ברית המועצות שזכתה ב-5 אליפויות האחרונות תוך סדרה של 40 משחקים ללא הפסד לא השתתפה בתחרות. ארצות הברית זכתה באליפות וזאת בפעם השלישית בתולדות הנבחרת.
==הנבחרות המשתתפות==
מסיבות פוליטיות ברית המועצות ובעקבותיה מספר נבחרות נוספות מהגוש הסובייטי סירבו להשתתף בתחרות.
{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| קוריאה הדרומית 
|-
| דרום אמריקה
| align=center| 2
| ברזיל בוליביה|| אלופת דרום אמריקה במקום מקסיקו 
|-
| אירופה
| align=center| 3
| צרפת איטליה הולנד ||מקום רביעי באליפות אירופה מקום תשיעי באליפות אירופה מקום עשירי באליפות אירופה 
|-
| צפון אמריקה
| align=center| 2
|ארצות הברית קנדה|| מקום שני במשחקים האולימפיים הזמנה
|-
| אסיה
| align=center| 2
| יפן מלזיה || מקום שני באליפות אסיה מקום רביעי באליפות אסיה
|-
| אוקיאניה
| align=center| 1
| אוסטרליה 
|-
| אפריקה
| align=center| 1
| סנגל 
|}

==שיטת המשחקים==
תחילה התקיים השלב המוקדם בו נקבעו שש עולות לבית הגמר. נבחרת ארצות הברית שזכתה במקום השני במשחקים האולימפיים העפילה ישירות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 8-12.

==בית הגמר==

{| class="wikitable" width="65%"
|----- bgcolor="#efefef"
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=gold 
| 1||ארצות הברית
||5||1||463||402|| 61||11
|- bgcolor=silver
| 2|| קוריאה הדרומית
||5||1||436||413|| 23||11
|- bgcolor=CD7F32
| 3|| קנדה
||5||1||395||366|| 29||11
|- 
| 4|| אוסטרליה
||3||3||387||398||11-||9
|- 
| 5|| איטליה
||2||4||386||376|| 10||8
|- 
| 6|| יפן
||1||5||350||377||27-||7
|- 
| 7|| צרפת
||0||6||338||423||85-||6
|}

==דירוג סופי==

{| class="wikitable"
|- align=right
|-
! מיקום
! נבחרת
|- bgcolor=gold
| 1|| ארצות הברית 
|- bgcolor=silver
| 2|| קוריאה הדרומית 
|- bgcolor=cc9966
| 3|| קנדה 
|-
| 4|| אוסטרליה 
|-
| 5|| איטליה 
|-
| 6|| יפן
|-
| 7|| צרפת 
|-
| 8|| הולנד
|-
| 9|| ברזיל
|-
| 10|| בוליביה
|-
| 11|| מלזיה
|-
| 12|| סנגל
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2924/_/1979_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1979
קטגוריה:תחרויות ספורט בקוריאה הדרומית
קטגוריה:אליפויות העולם בכדורסל נשים
אליפות העולם בכדורסל נשים 1983

אליפות העולם בכדורסל נשים 1983 היא אליפות העולם בכדורסל נשים התשיעית שאורגנה על ידי פיב"א ונערכה בברזיל בין ה-24 ביולי ל-6 באוגוסט 1983.

ברית המועצות שזכתה ב-5 אליפויות האחרונות אך לא השתתפה מסיבות פוליטיות באליפות העולם 1979 חזרה לתחרות וניצחה בו. זאת בפעם השישית בתולדות הנבחרת. היא הגדילה את רצף הניצחונות שלה במשחקי האליפות ל-40 (לא הפסידה החל מאליפות 1957). אומנם הפעם ארצות הברית הייתה לה יריבה שקולה. היא אומנם הפסידה פעמיים אך בהפרש זהום.

סין השתתפה באליפות בפעם הראשונה וזכתה במקום השלישי.

==הנבחרות המשתתפות==
{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| ברזיל || אלופת דרום אמריקה
|-
| דרום אמריקה
| align=center| 1
| פרו|| מקום שני באליפות דרום אמריקה 
|-
| אירופה
| align=center| 4
|ברית המועצות בולגריה יוגוסלביה פולין ||אלופה אולימפית מקום שני במשחקים האולימפיים מקום שלישי במשחקים האולימפיים מקום שני באליפות אירופה
|-
| צפון אמריקה
| align=center| 2
|ארצות הברית קנדה||אלופת העולם מקום שלישי באליפות העולם
|-
| אסיה
| align=center| 3
| קוריאה הדרומית סין יפן || מקום שני באליפות העולם מקום שני באליפות אסיה מקום שלישי באליפות אסיה
|-
| אוקיאניה
| align=center| 1
| אוסטרליה 
|-
| אפריקה
| align=center| 1
| זאיר 
|-
| מרכז אמריקה וקריביים
| align=center| 1
| קובה 
|}

==שיטת המשחקים==
תחילה התקיים השלב המוקדם בו נקבעו שש עולות לבית הגמר. נבחרת ארצות הברית (אלופת העולם) ונבחרת ברזיל (המערכת) העפילו ישירות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. בסיום בית הגמר נערכו משחקים נוספים לקביעת המנצחת והזוכה במקום השלישי. הקבוצות שלא עלו לבית הגמר, שיחקו לקביעת המקומות 9-14.

==בית הגמר==

{| class="wikitable" width="65%"
|----- bgcolor="#efefef"
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=#FFA500
|1|| ברית המועצות
 ||7||0||626||448|| 178||14
|- bgcolor=#FFA500
|2|| ארצות הברית
 ||6||1||649||509|| 140||13
|- bgcolor=#FFA500
|3|| סין
||3||4||514||540||26-||10
|- bgcolor=#FFA500
|4|| קוריאה הדרומית
||3||4||455||515||60-||10
|- 
|5|| ברזיל
||3||4||542||570||28-||10
|- 
|6|| בולגריה
||3||4||495||527||32-||10
|- 
|7|| פולין
||2||5||439||502||63-||9
|- 
|8|| יוגוסלביה
||1||6||424||533||109-||8
|}
בסיום בית הגמר ב-6 באוגוסט סאו פאולו נערכו משחקים על המקום הראשון ועל המקום השלישי

משחק הגמר

משחק על המקום השלישי

==דירוג סופי==

{| class="wikitable"
|- align=right
|-
! מיקום
! נבחרת
|- bgcolor=gold
| 1|| ברית המועצות 
|- bgcolor=silver
| 2|| ארצות הברית 
|- bgcolor=cc9966
| 3|| סין 
|-
| 4|| קוריאה הדרומית 
|-
| 5|| ברזיל 
|-
| 6|| בולגריה
|-
| 7|| פולין 
|-
| 8|| יוגוסלביה
|-
| 9|| קנדה
|-
| 10|| קובה
|-
| 11|| אוסטרליה
|-
| 12|| יפן
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2924/_/1983_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1983
קטגוריה:תחרויות כדורסל בברזיל
קטגוריה:ברזיל: ספורט נשים
קטגוריה:אליפויות העולם בכדורסל נשים
קטגוריה:ריו דה ז'ניירו: תחרויות ספורט
קטגוריה:סאו פאולו: ספורט
קטגוריה:פורטו אלגרה: ספורט
חץ 4

[[טיל מרובה ראשי נפץ בעל שמונה ראשי קרב (גופים חודרים) בשלב הפגיעה באוקיינוס בניסוי אמריקאי. כל שמונת הגופים התפצלו מאותו טיל בליסטי.]] 
חץ 4 הוא טיל נגד טילים ישראלי הנמצא בתכנון על ידי מפעל מלמ כחלק ממערכת הנשק חץ, וככל הנראה הוא מיועד לירוט טילים בליסטיים בעלי ראשי קרב מתפצלים בחלל. במסגרת הפיתוח החדש ישופרו גם יכולות הקשורות לטווח והדיוק של הטיל המיירט מהדור הקודם, חץ 3. 

מידע על תכנון הקונספט של החץ 4 פורסם באוגוסט 2017, ולדברי בועז לוי, שכיהן באותה עת כסמנכ"ל התעשייה האווירית ומנהל חטיבת טילים וחלל, בשלב זה לא היה ברור האם התכנון יבשיל לדור הבא של טילי החץ. דווח כי התכנון החל על אף כי אין מידע שלאיראן יש את היכולות והטכנולוגיה לפיתוח טיל מרובה ראשי נפץ, וישראל נערכת לאיום עתידי. אולם לאחר כחודש מהדיווח איראן הכריזה על ניסוי בטיל חדיש בעל יכולות אלו.

בפברואר 2021 פורסם כי התעשייה האווירית לישראל ומנהלת חומה במפא"ת החלו בפיתוח מערכת חץ 4 בשיתוף עם הסוכנות האמריקנית להגנה מפני טילים, והיא עתידה להחליף את מערכת חץ 2.

==רקע==
מערכת החץ 4 מתוכננת לתת מענה לאיומי טילים שמערכת החץ 3 אינה מסוגלת לספק: טילים בליסטיים בעלי ראשי קרב מתפצלים (MIRV: Multiple independently targetable reentry vehicle). 

מטרתו של טיל מרובה ראשי נפץ הוא לפזר את הפגיעה והנזק בשטח האויב, ולמקסם את השפעותיו של הטיל התוקף, ובעידן המודרני אף להקשות מאוד על המדינה המותקפת ליירט את האיום משום שהטיל התוקף מפצל את ראש הקרב למספר ראשי קרב עצמאים בחלל. יירוט טיל שכזה יכול להעשות לפני שלב פיצול הראשים בחלל, או תאורטית יירוט לאחר שלב הפיצול של כל ראש קרב בנפרד - יכולת שלא קיימת עדיין באף מערכת יירוט בעולם.

==קישורים חיצוניים==

* 
* 

==הערות שוליים==

קטגוריה:טכנולוגיה צבאית
קטגוריה:אמצעי לחימה ישראליים
קטגוריה:ישראל: המצאות
קטגוריה:הגנה נגד טילים
קטגוריה:התעשייה האווירית לישראל: טילים
קטגוריה:טילים בעלי יכולת MIRV
קטגוריה:מוצרי מפעל מלמ
קטגוריה:ישראל: מיזמי ביטחון עתידיים
מחוז ליש

מחוז ליש (באנגלית: County Laois, באירית: Contae Laoise) הוא מחוז באירלנד. המחוז ממוקם בפרובינציית לנסטר, ובירת המחוז היא העיר פורט ליש. המחוז הוקם על אדמות הממלכה הקלטית ההיסטורית לויגיס, שעל שמה הוא גם נקרא, והוא המחוז היבש ביותר באירלנד. בתקופת השלטון הבריטי באירלנד היה נקרא המחוז "מחוז המלכה" ובירתו נקראה "מריבורו" – שניהם על שמה של מרי הראשונה, מלכת אנגליה.

לפי מפקד משנת 2016, מתגוררים במחוז כ-84,732 תושבים, עלייה של כ-20% מאז המפקד של 2006 – גידול האוכלוסין הגבוה ביותר באירלנד. הרי סליבה בלום משתרעים על חלק עצום של החלק הצפון-מערבי של מחוז ליש, ובהם כ-480 ק"מ של שבילי הליכה. מבחינה היסטורית, יש למחוז עבר עתיק. מעגל אבן משומר מתקופת הברונזה במונמונרי וכמה מבצרים בקלופוק, מונלי ובעיקר בסקירק, מציעים נוף לעבר העתיק של המחוז.<ref></ref> המחוז גובל במחוז קילקני מדרום, במחוז טיפררי מדרום מערב, במחוז אופאלי מצפון, במחוז קילדייר ממזרח ובמחוז קרלו מדרום מזרח.

==קישורים חיצוניים==

* 
* 

==הערות שוליים==

קטגוריה:לנסטר
ליש
מחוז לונגפורד

מחוז לונגפורד (באנגלית: County Longford, באירית: Contae an Longfoirt) הוא מחוז באירלנד. המחוז ממוקם בפרובינציית לנסטר, ובירת המחוז היא העיר לונגפורד, שהמחוז נקרא על שמה. לפי מפקד משנת 2016, מתגוררים במחוז כ-40,810 תושבים, כשפרט למחוז ליטרים, מחוז לונגפורד הוא הקטן ביותר באירלנד מבחינת אוכלוסייה. המחוז גובל במחוז ליטרים מצפון, במחוז קאוואן מצפון מזרח, במחוז וסטמית' ממזרח ומדרום ובמחוז רוסקומון ממערב. רובו של מחוז לונגפורד שוכן באגנו של נהר שאנון.

==קישורים חיצוניים==

* 
* 

קטגוריה:לנסטר
לונגפורד
מחוז לאות'

מחוז לאות׳ (באנגלית: County Louth, באירית: Contae Lú) הוא הקטן שבמחוזות אירלנד. המחוז ממוקם בפרובינציית לנסטר, ובירת המחוז היא העיר דאנדוק, על אף שהוא נקרא על שם העיירה לאות'.

== גאוגרפיה ==
לפי מפקד משנת 2016, מתגוררים במחוז כ-128,884 תושבים, בצפיפות אוכלוסין שהיא השנייה בגודלה באירלנד, שנייה רק למחוז דבלין. רוב אוכלוסיית המחוז מתגוררת בערים דאנדוק שבצפונו או דרוהדה שבדרומו, שהן הערים הגדולות במחוז וגם הערים השישית והשביעית בגודלן (בהתאמה) באירלנד כולה. המחוז גובל במחוז ארמה שבצפון אירלנד מצפון, במחוז מונאהן מצפון מערב, במחוז מית' מדרום ובים האירי ממזרח.

בעבר, המחוז היה חלק מפרובינציית אלסטר, עד שבשנת 1596 הוחלט על היותו חלק מלנסטר. באזור העיר אומית' הייתה מדוברת עד תחילת המאה ה-20 השפה האירית. ניב מקומי של מחוז לאות' התקיים בעיר ובסביבותיה עד שנת 1930, אז הוא נכחד יחד עם דובריו האחרונים, וממנו נותרו הקלטות בלבד. כ-1,587 מתושבי המחוז מעידים שהם מדברים בשפה האירית מחוץ למערכת החינוך.

==קישורים חיצוניים==

* 
* 

קטגוריה:לנסטר
לאות'
קורי קרטר

קורי קרטר (באנגלית: Kori Carter; נולדה ב-3 ביוני 1992) היא אתלטית אמריקאית, אלופת העולם (לונדון 2017) ואלופת ארצות הברית (2014) בריצת 400 מטר משוכות.

==ביוגרפיה==
קרטר נולדה וגדלה בקלרמונט, קליפורניה. היא למדה באוניברסיטת סטנפורד.

===2014===
====אלופת ארצות הברית====
באליפות ארצות הברית שנערכה בסקרמנטו, קליפורניה בסוף יוני 2014 זכתה קרטר במדליית זהב בריצת 400 מטר משוכות בתוצאה של 53.84 שניות, לפני ג'ורג'ין מולין (54.00 שניות) וקסנדרה טייט (54.70 שניות).

===2015===
במבחנים האמריקאים לאליפות העולם שהיוו את אליפות ארצות הברית שנערכו ביוג'ין, אורגון בסוף יוני 2017 זכתה קרטר במדליית ארד בריצת 400 מטר משוכות בתוצאה של 54.41 שניות, אחרי שמיר ליטל (53.83 שניות) וקסנדרה טייט (54.01 שניות). באליפות העולם עצמה שנערכה בבייג'ינג באוגוסט אותה שנה בשלב המוקדמות היא קבעה תוצאה של 56.22 שניות, אך בשלב חצי הגמר היא לא סיימה את הריצה ולכן דורגה במקום 24.

===2016===
במבחנים האמריקאים לאולימפיאדת ריו דה ז'ניירו (2016) סיימה קרטר במקום רביעי בריצת 400 מטר משוכות בתוצאה של 54.47 שניות ולא נכללה במשלחת האמריקאית למשחקים האולימפיים.

===2017===
====אלופת עולם====
במבחנים האמריקאים לאליפות העולם שהיוו את אליפות ארצות הברית שנערכו בסקרמנטו בסוף יוני 2017 זכתה קרטר במדליית ארד בשיא אישי חדש של 52.95 שניות, אחרי דלילה מוחמד שקבעה את תוצאת השנה בעולם והתוצאה השישית בכל הזמנים (52.64 שניות) ושמיר ליטל (52.75 שניות). באליפות העולם עצמה שנערכה בלונדון באוגוסט היא זכתה במדליית זהב בריצת 400 מטר משוכות בתוצאה של 53.07 שניות, לפני דלילה מוחמד (53.50 שניות) וריסטננה טרייסי מג'מייקה (53.74 שניות).

==שיאים אישיים==
===אצטדיון===
* ריצת 100 מטר: 11.57 שניות (2011)
* ריצת 200 מטר: 23.07 שניות (2017)
* ריצת 100 מטר משוכות: 12.76 שניות (2013)
* ריצת 400 מטר משוכות: 52.95 שניות (2017)

==קישורים חיצוניים==

קטגוריה:אצניות אמריקאיות
קטגוריה:אתלטיות אפרו-אמריקאיות
קטגוריה:אתלטים אפרו-אמריקאים
קטגוריה:רצות משוכות אמריקאיות
קטגוריה:אלופות עולם באתלטיקה
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
בנות הריין

נערות הריין, ציור מאת [[ארתור רקהאם]] 
בנות הריין (בגרמנית: rheintöcher) הן 3 דמויות אשר מופיעות במחזור האופרות טבעת הניבלונג של המלחין ריכרד וגנר. שמותיהן של בנות הריין הן ווגלינדה (Woglinde), וולגונדה (Wellgunde), ופלוסהילדה (Floßhilde), והן שלוש נערות דמויות ניאדות (נימפות מים) אשר חיות בנהר הריין ושומרות על זהב הריין. בנות הריין פותחות את האופרה הראשונה, זהב הריין וסוגרות את האופרה האחרונה, דמדומי האלים, ובכך נוצר מעין סגירת מעגל במהלך 3 האופרות. בניגוד לדמויות האחרות באופרות, אשר מבוססות על דמויות שונות במיתולוגיה הנורדית מתוך אדה פרוזאית ואדה פואטית, בנות הריין מבוססות על מעשיות שונות ברחבי אירופה ועל בנות הים והנימפות אשר מופיעות בשירת הניבלונג.

==הופעותיהן במהלך האופרות==
בנות הריין מופיעות ב-4 סצנות במהלך האופרות, 2 בזהב הריין ו-2 בדמדומי האלים.
===זהב הריין, סצנה 1===

===זהב הריין, סצנה 4===

===דמדומי האלים, מערכה 3, סצנה 1===

===דמדומי האלים, מערכה 3, סצנה 3===

==קישורים חיצוניים==

קטגוריה:אופרות מאת וגנר
אליפות העולם בכדורסל נשים 1986

אליפות העולם בכדורסל נשים 1986 היא אליפות העולם בכדורסל נשים העשירית שאורגנה על ידי פיב"א ונערכה בברית המועצות בין 8 באוגוסט ל-17 באוגוסט 1986.

ברית המועצות שזכתה ב-6 אליפויות תוך ניצחון ב-40 משחקים רצופים באליפויות העולם הפסידה במשחק הגמר לארצות הברית. זה סימן את סוף תקופה שליטה מוחלטת של נבחרת ברית המועצות במשחקים שנמשכה משנת 1959.

לארצות הברית זה היה התואר שרביעי (לאחר הפסקה של כ-30 שנים).

==הנבחרות המשתתפות==
{| class="wikitable"
|-
! מרחב
! מקומות
! נבחרות
! הערות
|-
| המדינה המארחת
| align=center| 1
| ברית המועצות || אלופת העולם
|-
| דרום אמריקה
| align=center| 1
| ברזיל|| אלופת דרום אמריקה 
|-
| אירופה
| align=center| 3
| בולגריה הונגריה צ'כוסלובקיה ||מקום שני באליפות אירופהמקום שלישי באליפות אירופהמקום רביעי באליפות אירופה 
|-
| צפון אמריקה
| align=center| 2
| ארצות הברית קנדה||אלופה אולימפית הזמנה
|-
| אסיה
| align=center| 3
| קוריאה הדרומית סין טאיוואן || מקום שני באליפות אסיה אלופת אסיה מקום שלישי באליפות אסיה
|-
| אוקיאניה
| align=center| 1
| אוסטרליה
|
|-
| מרכז אמריקה וקריביים
| align=center| 1
| קובה
|
|}

==שיטת המשחקים==
תחילה התקיים השלב המוקדם בשני בתים בו נקבעו הקבוצות שעלו למשחקים למקומות 1-4, 5-8 ו-9-12. בהמשך המשחקים נערכו בשיטת פליי-אוף.

==שלבי הגמר==
===משחקים עבור המקומות 1-4===

משחק הגמר

משחק על המקום השלישי

===משחקים עבור המקומות 5-8===

==דירוג סופי==

{| class="wikitable"
|-
! מיקום
! נבחרת
|- bgcolor=gold
| 1|| ארצות הברית 
|- bgcolor=silver
| 2|| ברית המועצות 
|- bgcolor=cc9966
| 3|| קנדה 
|-
| 4|| צ'כוסלובקיה 
|-
| 5|| סין 
|-
| 6|| קובה
|-
| 7|| בולגריה 
|-
| 8|| הונגריה
|-
| 9|| אוסטרליה
|-
| 10|| קוריאה הדרומית
|-
| 11|| ברזיל
|-
| 12|| טיוואן
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2925/_/1986_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1986
קטגוריה:ברית המועצות: תחרויות ספורט נשים
קטגוריה:אליפויות העולם בכדורסל נשים
ג'ניפר סימפסון

ג'ניפר ברינגר-סימפסון (באנגלית: Jennifer Barringer-Simpson; נולדה ב-23 באוגוסט 1986) היא אתלטית אמריקאית, אלופת העולם (טגו 2011), פעמיים סגנית אלופת העולם (מוסקבה 2013 ולונדון 2017), בעלת מדליית ארד אולימפית (ריו דה ז'ניירו 2016), 6 פעמים אלופת ארצות הברית (2011, 2012, 2014–2017) ו-5 פעמים זכתה בתחרויות במסגרת ליגת היהלום בריצת 1500 מטר. נוסף לכך, היא 3 פעמים ברציפות אלופת ארצות הברית (2007–2009), 3 פעמים אלופת המכללות (2006, 2008 ו-2009) בריצת 3000 מטר מכשולים, אלופת ארצות הברית (2013) בריצת 5000 מטר וזוכה מייל השדרה החמישית (2011, 2013–2016).

==ביוגרפיה==
סימפסון נולדה וגדלה בוובסטר סיטי שבאיווה. היא למדה באוניברסיטת קולורדו.

===2008===
באולימפיאדת בייג'ינג (2008) סיימה סימפסון במקום תשיעי בריצת 3000 מטר מכשולים בתוצאה של 9:22.26 דקות.

===2009===
באליפות העולם שנערכה בברלין שבגרמניה באוגוסט אותה שנה סיימה סימפסון במקום החמישי בריצת 3000 מטר מכשולים בתוצאה של 9:12.50 דקות.

===2011===
====אלופת עולם====
באליפות העולם שנערכה בטגו שבקוריאה הדרומית ב-1 בספטמבר 2011 היא זכתה במדליית זהב בריצת 1500 מטר בתוצאה של 4:05.40 דקות, לפני האנה אינגלנד מבריטניה (4:05.68 דקות) ונטליה רודריגס מספרד (4:05.87 דקות).

===2012===
באולימפיאדת לונדון (2012) סיימה סימפסון אחרונה בשלב חצי הגמר בריצת 1500 מטר בתוצאה של 4:06.89 דקות ולא עלתה לריצת הגמר.

===2013===
באליפות העולם שנערכה במוסקבה שברוסיה באוגוסט אותה שנה זכתה סימפסון במדליית כסף בריצת 1500 מטר בתוצאה של 4:02.99 דקות, אחרי אבבה ארגאווי משוודיה (4:02.67 דקות) ולפני הלן אונסנדו אובירי מקניה (4:03.86 דקות) ולא הצליחה להגן על תוארה.

===2015===
באליפות העולם שנערכה בבייג'ינג שבסין באוגוסט אותה שנה היא סיימה במקום 11 בריצת 1500 מטר בתוצאה של 4:16.28 דקות.

===2016===
====מדליית ארד אולימפית====
באולימפיאדת ריו דה ז'ניירו (2016) זכתה סימפסון במדליית ארד בריצת 1500 מטר בתוצאה של 4:10.53 דקות, אחרי פיית' קיפייגון מקניה (4:08.92 דקות) וגנזבה דיבאבה מאתיופיה (4:10.27 דקות).

===2017===
באליפות העולם שנערכה בלונדון שבבריטניה באוגוסט אותה שנה היא זכתה במדליית כסף בריצת 1500 מטר בתוצאה של 4:02.76 דקות, אחרי פיית' קיפייגון (4:02.59 דקות) ולפני קסטר סמניה מדרום אפריקה (4:02.90 דקות).

==שיאים אישיים==
===אצטדיון===
* ריצת 800 מטר: 2:00.45 דקות (2013)
* ריצת 1500 מטר: 3:57.22 דקות (2014)
* ריצת מייל: 4:19.98 דקות (2017)
* ריצת 3000 מטר: 8:29.58 דקות (2014)
*ריצת 3000 מטר מכשולים: 9:12.50 דקות (2013)
*ריצת 5000 מטר: 14:56.26 דקות (2009)

== ראו גם ==
* 

==קישורים חיצוניים==
* 

קטגוריה:אלופות עולם באתלטיקה
קטגוריה:אתלטיות באולימפיאדת בייג'ינג (2008)
קטגוריה:אתלטיות אולימפיות אמריקאיות
קטגוריה:זוכות מדליית ארד אולימפית אמריקאיות: אתלטיקה
קטגוריה:זוכי גביע באוורמן
קטגוריה:רצות 3000 מטר מכשולים
קטגוריה:רצות 1500 מטר
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אתלטיות אמריקאיות באולימפיאדת לונדון (2012)
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
אליפות העולם בכדורסל נשים 1990

אליפות העולם בכדורסל נשים 1990 היא אליפות העולם בכדורסל נשים ה-11 שאורגנה על ידי פיב"א ונערכה במלזיה בין ה-12 ביולי ל-22 ביולי 1990.

ברית המועצות שזכתה ב-6 אליפויות תוך ניצחון ב-40 משחקים רצופים באליפויות העולם לא הצליחה להתברג לפלייאוף עליון. החל משנת 1957 הנבחרת הייתה מעומדת לזכייה בכל האליפויות וזכתה ב-6 מ-8 בהם השתתפה. זה הייתה ההופעה האחרונה של הנבחרת בעקבות פירוק ברית המועצות.

ארצות הברית ניצחה בתחרות בפעם הרביעית בתולדות האליפות.

==הנבחרות המשתתפות==
{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| מלזיה 
|-
|אמריקה
| align=center| 4
| ארצות הברית קובה ברזיל קנדה||אלופה אולימפיתאלופת אמריקה מקום שני באליפות אמריקה מקום שלישי באליפות אמריקה
|-
| אירופה
| align=center| 5
| ברית המועצות צ'כוסלובקיה בולגריה יוגוסלביה איטליה||אלופת אירופהמקום שני באליפות אירופהמקום שלישי באליפות אירופהמקום רביעי באליפות אירופה מקום חמישי באליפות אירופה
|-
| אסיה
| align=center| 3
| סין קוריאה הדרומית יפן || אלופת אסיה המקום שני באליפות אסי מקום שלישי באליפות אסיה
|-
| אוקיאניה
| align=center| 1
| אוסטרליה 
|-
| אפריקה
| align=center| 2
| סנגל זאיר||אלופת אפריקה נקום שני באליפות אפריקה
|}

==שיטת המשחקים==
תחילה התקיים השלב המוקדם בשני בתים בו נקבעו עולים לבית העליון (המשך התמודדות על מקומות 1-8) ובית התחתון (המשך התמודדות על מקומות 9-16). בבתים אלו הקבוצות חולקו ל-2 תת-בתים. זוג קבוצות חזקות מכל תת-הבית של הבית העליון המשיכו להתמווד על מקומות 1-4 בשיטת פלייאוף.

==השלבים המתקדמים==
===תת בית 2-א'===
{| class="wikitable" width="65%"
|----- bgcolor="#efefef"
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=#FFA500
| 1|| יוגוסלביה
 ||3||0||225||199|| 26||6
|- bgcolor=#FFA500
|2|| צ'כוסלובקיה
 ||2||1||231||214|| 17||5
|- 
|3|| ברית המועצות
 ||1||2||212||206|| 6||4
|- 
|4|| אוסטרליה
 ||0||3||184||233||49-||3
|}

===תת בית 2-ב'===
{| class="wikitable" width="65%"
|----- bgcolor="#efefef"
!מיקום
!נבחרת
!ניצחונות
! הפסדים
!קליעה 
!ספיגה
!הפרש
!נקודות
|- bgcolor=#FFA500
|1|| ארצות הברית 
||3||0||275||220|| 55||6
|- bgcolor=#FFA500
|2|| קובה
||2||1||236||237||1-||5
|- 
|3|| בולגריה
||1||2||218||237||19-||4
|- 
|4|| קנדה
||0||3||200||235||35-||3
|}

===משחקים עבור המקומות 1-4===

משחק הגמר

משחק על המקום השלישי

===משחקים עבור המקומות 5-8===

==דירוג סופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| ארצות הברית 
|- bgcolor=silver
| 2|| יוגוסלביה 
|- bgcolor=cc9966
| 3|| קובה 
|-
| 4|| צ'כוסלובקיה 
|-
| 5|| ברית המועצות 
|-
| 6|| אוסטרליה
|-
| 7|| קנדה 
|-
| 8|| בולגריה
|-
| 9|| סין
|-
| 10|| ברזיל 
|-
| 11|| קוריאה הדרומית
|-
| 12|| יפן
|-
| 13|| איטליה 
|-
| 14|| סנגל
|-
| 15|| זאיר
|-
| 16|| מלזיה
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2926/_/1990_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1990
קטגוריה:אליפויות העולם בכדורסל נשים